Cirkus: PRIKAZNI SKORAJ DOKONČANEGA
2026-02-27 19:00 - 23:00 (Europe/Ljubljana)
Preden je dokončano, je nekaj časa nedokončano. Ne more pa biti nedokončano, če se prej ne začne. Morda za vedno ostane nedokončano, morda pa se kdaj konča. Morda se zamisel razkroji, morda se razvije. Kdo bi vedel. Morda pa je ideja samo obtičala in rabi en pajser, da jo spravi v tek.
Kakorkoli.
Vabimo na večer prikaza del v nastajanju s področja sodobnega cirkusa in sorodnih gibalnih zvrsti. Dogodek je namenjen vsem, ki ustvarjate na odru, v šotoru ali na ulici in imate v pečici že nek material, ni pa zadeva še zaključena in bi jo želeli_le pokazati pred publiko.
Pravtako bo po vsaki predstavitvi na voljo čas za povratno informacijo, zatorej vabljena k udeležbi tudi publika, ki se o ogledanem rada pogovarja in o tem razpravlja. Pogovor po predstavitvah bo voden.
Lahko pridete pokazat tudi že dokončane stvari, za katere bi želeli_le dobiti povratno informacijo.
Važno je ostati v performerski kondiciji, saj vemo, da /vstavi področje/ v svoji sobi ni isto kot /vstavi področje/ pred publiko.
Za vsak prikaz dela v nastajanju ter pogovor si bomo vzeli med 45min in 1h časa (primer 20min nastopa + 25 min pogovora).
Prijave zbiramo na mismonismo72@gmail.com.
Navedite svoje (umetniško) ime, delovni naslov dela, trajanje ter priložite glasbo, ak jo imate.
Na licu mesta bo omogočena osnovna tehnična podpora.
Zbor vseh nastopajočih ob 17h pred AKC Nama, če kdo ne more še tako zgodaj, naj pride brž ko lahko.
Dogodek je v so-samoorganizaciji Mismo Nismo in AKC Nama.
Nč bat, le pogumno, saj bomo sami domači.
